Kui tervis on korras, siis nagu ei panegi seda tähele. Kui aga kuskilt miski logisema hakkab, pisut pigistab, natuke torkab, hingamist matab, on see, va tervis, tähelepanu keskpunkt.
Heal juhul on tegemist ainult esimese hoiatusega, et midagi on valesti. Kas oleme ise oma käitumise ja harjumustega tervisele liiga teinud või on mõni haigus kuhugi ennast kinnitanud. Eestlasliku põikpäisusega kipume aga ka esimeste hoiatusmärkide puhul pigem kannatama ja lootma, et küll läheb paremaks.